[{"text_idx": "#000006", "text": "Gorffennol, Presennol a Dyfodol y Bannau"}, {"text_idx": "#000008", "text": "\u201cMae\u2019r amgylchedd hanesyddol yn ymddangosiad corfforol o dreftadaeth ddiwylliannol Cymru; etifeddiaeth werthfawr y mae\u2019n rhaid i ni ofalu amdano a\u2019i phasio ymlaen i\u2019n plant i\u2019w caru, coleddu a mwynhau.\u201d"}, {"text_idx": "#000010", "text": "Wedi\u2019i ddynodi\u2019n Barc Cenedlaethol ym 1957, mae Parc Cenedlaethol Bannau Brycheiniog yn cynnwys rhai o dirweddau gorau Cymru sy\u2019n cael eu trysori\u2019n enfawr. Er yn ymddangos yn wyllt, mae\u2019r tirweddau rydym yn eu gweld heddiw\u2019n dirweddau diwylliannol, wedi\u2019u ffurfio gan filoedd o flynyddoedd o weithredu dynol ar y tir."}, {"text_idx": "#000011", "text": "Mae tirweddau\u2019r Parc Cenedlaethol yn fannau byw lle mae pobl yn gweithio, gyda\u2019n hamgylcheddau a chymunedau\u2019n destun ystod eang o bwysau, gan gynnwys o ddatblygu, newid amaethyddol, newid demograffeg, cynnydd yn y nifer o ymwelwyr a heriau mawr fyd eang gan gynnwys yr hinsawdd a\u2019r argyfwng natur, anghydraddoldeb cymdeithasol ac economaidd, y pandemig a\u2019r dirwasgiad."}, {"text_idx": "#000012", "text": "Mae gan yr amgylchedd hanesyddol ro\u0302l hanfodol i\u2019w chwarae mewn sicrhau dyfodol cynaliadwy ein tirwedd gwarchodedig a bydd rheolaeth ofalus yn hanfodol wrth warchod rhinweddau arbennig y Parc. Mae pawb sy\u2019n berchen, rheoli ac yn ymweld a\u0302\u2019n safleoedd hynafol a lleoedd hanesyddol yn gyfrifol am helpu i ddiogelu\u2019r adnodd gwerthfawr. Fodd bynnag, bydd y tan adnoddau a phroblemau capasiti ar hyn o bryd yn y sector amgylchedd hanesyddol yn cael eu dwysau gan yr heriau cynyddol sy\u2019n ein hwynebu yn y blynyddoedd sydd o\u2019n blaen."}, {"text_idx": "#000013", "text": "Mae gweithio mewn partneriaeth gyda chydweithwyr, cymunedau ac ymwelwyr yn hanfodol wrth hyrwyddo dathlu a rheolaeth fuddiol o\u2019n treftadaeth. Mae\u2019r cynllun hwn wedi\u2019i ddatblygu mewn partneriaeth, i warchod ein Hamgylchedd Hanesyddol ac i hyrwyddo cydlyniad ac aliniad y gwahanol grwpiau a sefydliadau sy\u2019n gweithio yn y Parc Cenedlaethol."}, {"text_idx": "#000014", "text": "Nid yw\u2019n honni cwmpasu holl agweddau\u2019r gwaith, ond y bwriad yw darparu peirianwaith ar gyfer helpu i flaenoriaethu, darparu a monitro cadwraeth a dathliad ein treftadaeth. Mae\u2019n ddogfen waith, ar agor i bawb sy\u2019n dymuno cyfrannu a bydd yn cael ei diweddaru\u2019n rheolaidd."}, {"text_idx": "#000015", "text": "Mae wedi\u2019i datblygu i eistedd ar y cyd a\u0302\u2019r Cynllun Gweithredu Adfer Natur fel tystiolaeth gefndir ar gyfer Cynllun Rheoli Parc Cenedlaethol Bannau\u2019r Dyfodol a bydd o gymorth i Awdurdod y Parc Cenedlaethol gynllunio ar gyfer y dyfodol. Mae wedi\u2019i pharatoi i\u2019n helpu edrych ar o\u0302l yr amgylchedd hanesyddol sydd o\u2019n cwmpas."}]